Istoria avionului de pasageri de tip Boeing 737-500, prăbușit în Indonezia.
Un avion indonezian a pierdut legătura cu turnul de control. Avionul de pasageri de tip Boeing 737-500 s-a prăbuşit în mare, sâmbătă, la nord de Jakarta. La bordul avionului se aflau 62 de pasageri, între care cinci copii.
Avionul Boeing 737-500 a intrat în uz în februarie 1990, în flota Southwest Airlines. Seria -500 este aparatul de zbor cu cele mai reduse dimensiuni din familia de avioane 737 Classic.Avionul a permis rute mai lungi, cu mai puțini pasageri și este mai economic decât modelul 737- 300.737-500 a fost lansat în lucru în 1987, după o comandă a Southwest Airlines, și a zburat pentru prima dată la 30 iunie 1989. Un singur prototip a zburat 375 de ore pentru procesul de certificare și pe 28 februarie 1990 Southwest Airlines a primit prima livrare.Generația 737, cândva cea mai bine vândută serie de aparate de zborModelul 737-500 a devenit un favorit al unor companii aeriene rusești – Nordavia, Rossiya Airlines, S7 Airlines, Sky Express, Transaero, UTair și Yamal Airlines, toate cumpărând modele second-hand ale aeronavei pentru a înlocui vechile avioane sovietice.Familia de avioane 737 a fost gândită începând cu 1964, iar primul zbor a avut loc în aprilie 1967. Avionul a fost conceput ca un aparat cu două motoare, cu cost redus, menit să transporte între 85 și 215 pasageri.Generația 737 a fost la un moment dat cea mai bine vândută serie de aparate de zbor, până când a fost depășită de modelul 320 de la Airbus, în octombrie 2019. În total, s-au vândut peste 10.000 de aparate de zbor până în martie 2018, și au urmat alte 4.600 de comenzi.Avioane Boeing 737-500, în flota Blue AirAparate 737 sunt operate de mai mult de 500 de linii aeriene, zboară spre 1.200 de destinații în 190 de țări. În medie, un 737 decolează sau aterizează la fiecare cinci secunde în lume.În noiembrie 2019 aparatele 737 totalizau 480 de accidente sau incidente, cu un total de peste 5.300 de victime. Aparatele NG au fost angajate în 15 accidente și 10 deturnări, cu un total de 590 de victime.Avioane Boeing 737-500 se află în flota companiei Blue Air.Autorităţile aeronautice din Indonezia au anunţat, sâmbătă, că au pierdut contactul cu un avion de pasageri de tip Boeing care efectua o cursă internă. Avionul de pasageri de tip Boeing 737-500 a dispărut la scurt timp după decolarea din Jakarta. Aeronava efectua o cursă spre oraşul indonezian Pontianak, conform site-ului de profil FlightRadar24.